hu en uk hu hu hu hu hu hu tl hu hu hu hu hu hu hu en hu hu hbs_lat hu hu hu hu hu hu hu hu hu pt hu hu de hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu de hu hu en hu en hu en hu fr cs en en hu fr de en en de sv it fr de en en de fr en fr de en en ja de hu de de en en en de hu de de en en en fr hu fr fr en sv en fr en de fr en sv sv fr hu fr fr en fr sv sv hu fr sv sv sv fr en hu fr sv sv sv fr fr hu de en en fr de en fr fr en en de de ja fr de en en de fr fr hu de en en de fr de de fr en sv de sv fr uk de en en de en hu hu hu hu de hu hu hu hu hu hu uk hu en hu en en
Történetek sorozat 11. rész – (Ikarus Családok) – Szabó család - Ikarus BSE
Szabó Feri és a 40 Ikarusos év…  (1. rész)
Elsődlegesen sok szeretettel köszöntök mindenkit, mint a labdarúgó-szakosztály korelnöke. Érkezésem az Ikarus-családba 1980. július 1-én történt.
Előtte már edzősködtem az Auras ifjúsági csapatánál, valamint az EMG ifjúsági és felnőtt csapatánál. Hogy miért kezdtem ilyen korán edzősködni? Egy komoly sípcsont és szárkapocs-csont törése volt az ok. A labdarúgás szeretete döntette el velem, hogy továbbra is a focinál maradjak. Beiratkoztam és megszereztem a segédedzői, majd az edzői képesítést (1976-ban). A kezdeti edzői sikerek arra késztettek, hogy örök hűséget kössek az edzői pályával. Ezen részsikerek egyik résztvevője, a Budapest I. osztályú EMG felnőtt csapatánál végzett munka adott erőt a további munka elvégzésére. Kettő és fél éves tevékenységem során 1978 tavaszán a kieső helyen álló EMG felnőtt csapatával kezdtem el a munkát, ami igen sikeres volt: a csapat simán bennmaradt a Budapest I. osztályban (a 7. helyen végeztünk), amihez még egy siker csatlakozott; az 1980-as Budapest Kupát is megnyertük. A további két évben is eredményesen szerepeltünk: mindkétszer a dobogón végeztünk.
Ilyen előzmények után történt az Ikarus BSE megkeresése és hívása az egyesületbe. Nem sokat gondolkoztam, s átigazoltam kerületünk legnagyobb sportegyesületéhez 1980. július 1-én. Azóta itt vagyok – egy kisebb megszakítással: 1992-95 között a Kerepes felnőtt csapatánál dolgoztam. Ezen időszakból is csak a sikerekről tudok megemlékezni:
Második év: megyei II. osztály, 2. helyezés
Harmadik év: megyei II. osztály, 2. helyezés
E sikerek után tértem vissza az Ikarushoz, és azóta csak az Ikarusnál edzősködöm.
Közben megszülettek a fiaim: Tamás és Péter. A labdarúgás szeretetét örökölték az apjuktól és 9 éves koruktól a mai napig az Ikarus igazolt játékosai, jelenleg is játszanak az Ikarus Öregfiúk csapatában (Tamás 46, Péter 43 éves).
Az Ikarusos pályafutásomat két fő részre osztanám:
július 1-től 2000. június 30-ig
július 1-től jelenleg is!!!
Az első időszakban utánpótlás és felnőtt csapatokkal foglalkoztam. Voltam ifjúsági csapat edzője, felnőtt csapat pályaedzője, és voltam 2×3 évet felnőtt csapat edzője, amit már egyedül irányítottam. Ebben az időszakban vettem át a csapatot úgy, hogy kieső helyen álltak, de odaadó munkánk eredményeként sikerült bennmaradnunk.
Sikereink annak köszönhetők, hogy játékosaimmal megértettem, hogy egy közösség jó munkájához feltétlenül szükség van:
Aki edzésre jön, az igyekezzem mindig maximálisan teljesíteni
A játékosok tiszteljék egymást, edzőjüket, vezetőjüket
Mindenki bízzon a játékostársában, és higgye el, hogy ők is jót akarnak (a társak azért vannak, hogy segítsenek)
Mindig a csapat érdeke legyen az első és nem az egyén
Ne klikkesedjünk, mert az a csapat széteséséhez vezet.
Ezek a feltételek a mai edzői munkám irányadói is. Amennyiben ezt meg tudtam (tudom) értetni a játékosokkal, a tudásukhoz képest mindig jó eredményt érünk el.
Ebben az első időszakban volt egy Tóth János nevű játékosunk, aki az U16-os magyar válogatott tagja lett. Ennek a válogatottnak Ubrankovics Mihály volt a szövetségi edzője, segítője pedig Máhr Károly (aki jelenleg is az Ikarus focipalántáit neveli). Ebben a válogatottban játszott Király Gábor, Lisztes Krisztián, Dárdai Pál, stb.
Játékosunk a Honvéd felnőtt csapatához igazolt, majd stabil NB II-es játékos lett. Jó érzés volt, hogy munkámmal én is segítettem a fejlődését.
Ebben az első ciklusban, 1999 őszén-telén nagy bajba került az egyesület, mert az akkori Ikarus-gyár vezetése (élén Széles Gáborral) a pálya megszüntetésén munkálkodott, és terveik között egy 27 telkes lakópark szerepelt. A bejelentést igen nagy felháborodás követte, úgy sportolóink, mint a kerület sportját szerető lakosok között. Hatalmas ellenállásba ütközött a terv (tüntetések, megbeszélések, stb.), s végül egy egyesség alapján a 8,5 hektáros területből a két labdarúgó-pálya megmaradt (ami 5 hektár volt). A többi továbbra is a gyár fennhatósága alatt maradt. Nagyon nagy szerepet vállalt a munkából a Polgármesteri Hivatal és kis közösségünkből Tánczos Zoltán. Zoli oroszlánrészt vállalt a sporttelep megmentésében; időt, pénzt nem sajnálva harcolt a pályáért (pl. az egyesület anyagi tartozása ügyvédje segítségével). Köszönjük Zoli, hogy áldozatvállalásod eredményeképpen ma is tudunk működni!
A Polgármesteri Hivatal még tovább lépett, és a megmaradt területet csak sportcélú felhasználásra lehetett értékesíteni. Tervük jól sikerült és pár év múlva az egész terület az Önkormányzat tulajdonába került.
A mai gyerekek már fel sem tudják mérni, hogy a majdnem megszűnéstől a mai állapotig mekkora fejlődésen mentünk keresztül….
Így 2000 nyarától – először 5 hektáron, majd az egész sporttelepen – újra békésen, nyugodtan dolgozhattunk. A következő években megkezdődött a sporttelep megújulása, korszerűsítése. Ennek eredményét láthatjuk a mai Ikarus sporttelepen. Egy füves pálya, két műfüves pálya, egy kis műfüves pálya, új öltözőépület, rekortános futópálya, stb.
Közben a 80-as évek vége felé egy puszta véletlennek köszönhetően kialakult egy kapcsolat egy külföldi csapattal, Schwannenberggel (Alsó-Rajnai település, Németország). A történet röviden: a BLSZ-től egy kéréssel fordultak hozzánk, miszerint Budapesten tartózkodik egy német ifjúsági csapat, és szeretne egy mérkőzést játszani. Mi elvállaltuk, a mérkőzést lejátszottuk, majd megvendégeltük őket, mire ők a jövő évre meghívtak bennünket Schwannenbergbe. Így kezdődött egy baráti kapcsolat, ami több évtizeden keresztül működött. Ennek kapcsán minden évben meghívtak a pünkösdi tornára. Így fiataljaink hatalmas élményben részesültek. Ezek a túrák általában 8-10 naposak voltak, ahol a tornán kívül megismerték Németország életét, természeti szépségeit. Csak egy-két példát említenék: elvitték őket a Mönchengladbach Bundesliga mérkőzésére, és a hangosbemondón üdvözölték őket, meglátogatták a Mercedes gyárat, kirándulásokat szerveztek, stb.
Válaszul mi is minden évben visszahívtuk őket. Ezeken a túrákon felejthetetlen élményeket szereztek, amit a mai napig nem felejtettek el….
Pályafutásom első szakaszában egy éven keresztül a BLSZ edzőbizottságának tagja voltam.
Következő részben: a második szakasz….
← Évértékelő: 2005-ös korosztály
Történetek sorozat 11. rész – (Ikarus Családok) – Szabó család – 2. epizód →
BLSZ I. tabella 2022/2023
43. SZ. Építők SK
XV. Kerületi Issimo SE
Archívum Hónap kijelölése 2022 október 2022 szeptember 2022 augusztus 2022 július 2022 június 2022 május 2022 április 2022 március 2022 február 2022 január 2021 december 2021 november 2021 október 2021 szeptember 2021 augusztus 2021 július 2021 június 2021 május 2021 április 2021 március 2021 február 2021 január 2020 november 2020 október 2020 szeptember 2020 augusztus 2020 július 2020 május 2020 március 2020 február 2020 január 2019 november 2019 október 2019 szeptember 2019 augusztus 2019 július 2019 június 2019 május 2019 április 2019 március 2019 február 2019 január 2018 december 2018 november 2018 október 2018 szeptember 2018 augusztus 2018 július 2018 június 2018 május 2018 április 2018 március 2018 február 2018 január 2017 december 2017 november 2017 október 2017 szeptember 2017 augusztus 2017 július 2017 június 2017 május 2017 április 2017 március 2017 február 2016 december
Autóval a Margit utcáig, majd az onnan nyíló parkolóban van lehetőség megállni.
Hév: 8-as vagy 9-es jelzésű hév Mátyásföld Imre utcai megállóig.
Busz: Az Örs vezér tere felől a 244-es (Margit utcai megálló) vagy 44-es (Centenáriumi lakótelep megálló) jelzésű buszok.
Cím: 1165 Budapest, Bátony u. 1-33.